CELEX: 62019TN0857
Language: sl
Date: 2019-12-13 00:00:00
Title: Zadeva T-857/19: Tožba, vložena 13. decembra 2019 – Dehousse/Sodišče Evropske unije

24.2.2020   
            
            
               SL
            
            
               Uradni list Evropske unije
            
            
               C 61/50
            
         
      Tožba, vložena 13. decembra 2019 – Dehousse/Sodišče Evropske unije
      (Zadeva T-857/19)
      (2020/C 61/64)
      Jezik postopka: francoščina
      
         Stranki
      
      
         Tožeča stranka: Franklin Dehousse (Bruselj, Belgija) (zastopnika: L. Levi in S. Rodrigues, odvetnika)
      
         Tožena stranka: Sodišče Evropske unije
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da je ta tožba dopustna in utemeljena;
               
            
                  —
               
               
                  izpodbijani sklep razglasi za ničen;
               
            
                  —
               
               
                  toženi stranki naloži plačilo vseh stroškov.
               
            
         Tožbeni razlogi in bistvene trditve
      
      Tožeča stranka v podporo tožbi zoper sklep sodnega tajnika Sodišča Evropske unije z dne 14. oktobra 2019 o ukrepu izvršitve sodbe z dne 20. septembra 2019, Dehousse/Sodišče Evropske unije (T-433/17, EU:T:2019:632), navaja tri tožbene razloge:
      
                  1.
               
               
                  Prvi tožbeni razlog: kršitev člena 266 PDEU, ker naj izpodbijani sklep ne bi bil ustrezen ukrep, ki zajema izvršitev sodbe izdane v zadevi T-433/17, Dehousse/Sodišče Evropske unije.
               
            
                  2.
               
               
                  Drugi tožbeni razlog: kršitev odločbe Sodišče iz leta 2016 o dostopu do upravnih dokumentov, člena 15(3) PDEU in člena 42 Listine Evropske unije o temeljnih pravicah, zlasti dostop javnosti do dokumentov institucij in obveznost preglednosti.
               
            
                  3.
               
               
                  Tretji tožbeni razlog: kršitev člena 41 Listina Evropske unije o temeljnih pravicah, zlasti pravice do dobrega upravljanja, vključno z obveznostjo obrazložitve.